CELEX: 31975R0825
Language: bg
Date: 1975-03-25 00:00:00
Title: Регламент (ЕИО) № 825/75 на Комисията от 25 март 1975 година за определяне на специални подробни правила за прилагането на такси върху износа на захар

03/ 02
            
            
               BG
            
            
               Официален вестник на Европейския съюз
            
            
               56
            
         31975R0825
   
               L 079/17
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕИО) № 825/75 НА КОМИСИЯТА
   
   от 25 март 1975 година
   за определяне на специални подробни правила за прилагането на такси върху износа на захар
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност,
   като взе предвид Регламент № 1009/67/ЕИО на Съвета (1) от 18 декември 1967 г. относно общата организация на пазара на захар, последно изменен с Регламент (ЕИО) № 2476/74 (2), и по-специално член 16, параграфи 4 и 5 от него,
   като има предвид, че член 16 на Регламент № 1009/67/ЕИО предвижда да се събира такса върху износа или, ако е целесъобразно, специална такса върху износа при определени обстоятелства; като има предвид, че съответните общи правила и подробните правила за прилагане се съдържат в Регламент (ЕИО) № 608/72 на Съвета (3) от 23 март 1972 г. за определяне на правила, които следва да се прилагат при значителни увеличения на цените на световния пазар на захар и в Регламент (ЕИО) № 645/75 (4) за определяне на общите подробни правила за прилагането на данъците и таксите върху износа на земеделски продукти;
   като има предвид, че Регламент (ЕИО) № 645/75 отмени регламентите за определяне на подробни правила за прилагането на такса върху износа и специална такса върху износа на захар, без да възобнови действието на определени разпоредби, специално приложими за сектора; като има предвид, че е необходимо да се възобнови действието на специалните разпоредби в регламент, който определя специални подробни правила за прилагане;
   като има предвид, че е необходимо, ако има разлика между производството на съответна сурова захар и това на сурова захар от стандартно качество, да се прилага същият корекционен коефициент, който се прилага съгласно Регламент (ЕИО) № 431/68 на Съвета (5) от 9 април 1968 г. за определяне на стандартното качество на сурова захар и на пункта на пресичане на границата на Общността за изчисляване на цени CIF за захар в случая на внос;
   като има предвид, че определянето на съдържанието на захароза, включително други захари, превърнати в захароза, следва да се извършва в съответствие с Регламент (ЕИО) № 394/70 на Комисията (6) от 2 март 1970 г. за подробните правила за отпускане на възстановявания при износ на захар;
   като има предвид, че, тъй като търговията с продуктите, посочени в член 1, параграф 1, буква б) от Регламент № 1009/67/ЕИО има сезонен характер, изглежда достатъчно специалната такса върху вноса на такива продукти да бъде определяна по принцип само веднъж за всяка пазарна година за захар; като има предвид, че тази такса би следвало да бъде налагана на метричен тон продукт; като има предвид, че при изчисляването на тази такса би следвало да се вземе предвид, въз основа на обща сума, разликата, на 100 килограма бяла захар, между средната цена CIF за бяла захар през определен период и праговата цена за такава захар по времето, когато специалната такса е фиксирана; като има предвид, че тази разлика трябва да бъде умножена с подходящи коефициенти, които по принцип ще съответстват на естественото съдържание на захароза, регистрирано за Общността като цяло за съответните продукти;
   като има предвид, че предвидените в настоящия регламент мерки са в съответствие със становището на Управителния комитет по захарта,
   ПРИЕ НАСТОЯЩИЯ РЕГЛАМЕНТ:
   Член 1
   Настоящият регламент установява специални подробни правила за прилагането на такси върху износа или специални такси върху износа на:
   
               —
            
            
               захар от захарно цвекло и захар от захарна тръстика, в твърдо състояние, както е определено в приложение I,
            
         
               —
            
            
               захарни сиропи и други захари, както определено в приложения II и III,
            
         
               —
            
            
               захарно цвекло и захарна тръстика, както е определено в приложение IV.
            
         Член 2
   Когато произведеното количество изнесена сурова захар, определено в съответствие с член 1 от Регламент (ЕИО) № 431/68, се различава от произведеното количество, определено за стандартно качество, таксата, която следва да се събира на 100 килограма от посочената сурова захар, се изчислява, като се умножи такса върху износа за стандартно качество сурова захар по корекционния коефициент. Корекционният коефициент се получава, като се раздели процентът на произведеното количество изнесена сурова захар на 92.
   Член 3
   1.   За продуктите, посочени в приложение II, специалната такса върху износа по принцип се определя на редовни интервали. Размерът на такава такса се определя въз основа на размера на специалната такса върху износа, прилагана за бяла захар, като се отчитат икономическите и технически аспекти на съответните продукти. Така определеният размер съставлява базисен размер на специалната такса върху износа. Такъв базисен размер се определя за килограм съдържание на захароза, включително съдържанието на други захари, превърнати в захароза. Тези съдържания се определят в съответствие с член 13, параграфи 1—3 на Регламент (ЕИО) № 394/70.
   За продуктите, посочени в приложение III, базисният размер на специалната такса върху износа е 0.20 разчетни единици за килограм съдържание на захароза, включително съдържанието на други захари, превърнати в захароза.
   2.   Специалната такса върху износа за 100 килограма от продуктите, както са посочени в приложения II и III към настоящия регламент, е равна на базисния размер, умножен по измереното съдържание на захароза, включително, когато е целесъобразно, за други видове захар, превърнати в захароза.
   Член 4
   1.   За продуктите, посочени в приложение IV, специалната такса върху износа се определя по принцип в разчетни единици за метричен тон, веднъж за всяка пазарна година за захар.
   2.   Размерът на таксата се определя на метричен тон от продукта, като се умножи разликата, на 100 килограма бяла захар, между средната CIF цена, регистрирана през трите месеца, предхождащи месеца, в който посочената такса се определя, и праговата цена, която е в сила в деня на това определяне по коефициент:
   
               а)
            
            
               1,6 за прясно захарно цвекло, цяло или нарязано,
            
         
               б)
            
            
               5,5 за изсушено захарно цвекло, цяло, нарязано или на прах,
            
         
               в)
            
            
               1,1 за захарна тръстика.
            
         Член 5
   Настоящият регламент влиза в сила на 31 март 1975 година.
   
      Настоящият регламент е задължителен в своята цялост и се прилага пряко във всички държави–членки.
      Съставено в Брюксел на 25 март 1975 година.
      
         
            За Комисията
         
         P. J. LARDINOIS
         
         
            Член на Комисията
         
      
   
   
      (1)  ОВ 308, 18.12.1967 г., стр. 1.
   
      (2)  ОВ L 264, 1.10.1974 г., стр. 70.
   
      (3)  ОВ L 75, 28.3.1972 г., стр. 5.
   
      (4)  ОВ L 67, 14.3.1975 г., стр. 16.
   
      (5)  ОВ L 89, 10.4.1968 г., стр. 3.
   
      (6)  ОВ L 50, 4.3.1970 г., стр. 1.
   ПРИЛОЖЕНИЕ I
   
               Обща митническа тарифа №
            
            
               Описание на стоките
            
         
               17.01
            
            
               Захар от захарно цвекло и захар от захарна тръстика, в твърдо състояние
            
         
               А.   Денатурирана:
            
         
               I.   Бяла захар
            
         
               II.   Сурова захар
            
         
               B.   Неденатурирана
            
         
               I.   Бяла захар
            
         
               ех II.   Сурова захар, с изключение на кристална захар
            
         ПРИЛОЖЕНИЕ II
   
               Обща митническа тарифа №
            
            
               Описание на стоките
            
         
               17.02
            
            
               Други видове захар; захарни сиропи, изкуствен мед (независимо смесен или не с естествен мед); карамел:
            
         
               ех D.   Инвертна захар и друг сироп, с изключение на (1)сиропи от захароза с чистота от не повече от 97 % в директни опаковки с нетно съдържание, ненадхвърлящо 25 кг
            
         
               ех Е.   Карамел, произведен от захар от цвекло или захар от захарна тръстика
            
         
               17.05
            
            
               Ароматизирани или оцветени видове захар, сиропи или меласа, с изключение на плодови сокове, съдържащи добавена захар в някаква пропорция:
            
         
               ех С.   Други, с изключение на сиропи ароматизирана захар с ванилия, съдържащи се в директни опаковки с нетно съдържание, не надхвърлящо 25 кг, и меласа
            
         
      (1)  Чистота на сиропите се определя в съответствие с разпоредбите на член 13, параграф 2 от Регламент (ЕИО) № 394/70.
   ПРИЛОЖЕНИЕ III
   
               Обща митническа тарифа №
            
            
               Описание на стоките
            
         
               17.02
            
            
               Други видове захар; захарни сиропи; изкуствен мед, независимо смесен или не с естествен мед; карамел:
            
         
               ех D.   Други видове захар (с изключение на инвертна захар), сиропи от захароза с чистота (1)от не повече от 97 % в директни опаковки с нетно съдържание, ненадхвърлящо 25 кг
            
         
               Е.   Изкуствен мед, независимо смесен или не с естествен мед
            
         
               17.05
            
            
               Ароматизирани или оцветени видове захар, сиропи или меласа, с изключение на плодови сокове, съдържащи добавена захар в някаква пропорция:
            
         
               ех С.   Сиропи и захар, ароматизирани с ванилия, съдържащи се в директни опаковки с нетно съдържание, ненадхвърлящо 25 кг, и меласа
            
         
      (1)  Чистота на сиропи се определя в съответствие с разпоредбите на член 13, параграф 2 на Регламент (ЕИО) № 394/70.
   ПРИЛОЖЕНИЕ IV
   
               Обща митническа тарифа №
            
            
               Описание на стоките
            
         
               12.04
            
            
               Захарно цвекло, цяло или нарязано, прясно, изсушено или на прах; захарна тръстика:
            
         
               А.   Захарно цвекло:
            
         
               ех I.   Прясно, със съдържание на захар, равно или по-голямо от 12.5 %
            
         
               II.   Изсушено или на прах
            
         
               B.   Захарна тръстика